Potrivit publicaţiei franceze La Voix du Nord, citată de Mediafax, o patrulă de poliţie a intervenit, joi seara, pe bulevardul Republicii din Roubaix, după ce mai multe persoane au intrat într-o casă neocupată.

Poliţiştii au reţinut un bărbat lăsat de pază în faţa casei, care avea un panou şi un geam sparte.

În interior, poliţiştii au surprins doi bătbaţi care tăiau ţevi de cupru din sistemul de încălzire.

Cei trei au fost reţinuţi. Urcaţi într-un vehicul aparţinând forţelor de ordine pentru a fi conduşi la comisariat, unul dintre suspecţi, în vârstă de 36 de ani, s-a aplecat pentru a muşca părţile genitale ale unui poliţist aşezat alături de el.

Funcţionarul a reuşit să se ferească.

Cei trei bărbaţi, toţi români, cu vârste cuprinse între 14 şi 36 de ani, au fost plasaţi în arest preventiv, precizează sursa citată.